Allen, die disen brief sehent, ✳ oder hoͤrent lesen ✳ kûnde ich, Ruͦdolf Brùn, burgˀmeistˀ, und wir, ✳ ✳ der nachgeschriben
rât ✳ und ✳ ✳ die zunftmeistˀ der stat Zûrich ✳ das her Joh̄s Giel ✳ von Liebembgˀ, ein rittˀ ✳ und Uͦlrich Giel, sin bruͦder, ✳ vor
uns offenten, ✳ daz si die nachgeschriben guͤtˀ ✳ mit acker, ✳ mit wisen, ✳ mit wūne, ✳ mit weide ✳ und mit allem den rechtē,
so dar zuͦ gehoͤrt ✳ und untz her dekeine wise dar zuͦ gehoͤrt hant, fùr fri, ledig eigen ze koͧffēne hant geben den
erwirdigen in gotte ✳ ✳ der ebtschischin ✳ und ✳ ✳ dem convente gemeinlich des klostˀs ze Kûngsvelt, Sant Claren ordens in
Kostentzer bistuͦme ✳ umb ein und sechtzig mark guͦtes silbsˀ Zùrichˀ gewichte, ✳ der oͧch die selben her Joh̄s Giel ✳ und Uͦlr₎,
sin bruͦder, ✳ nach ir vˀgichte gantzlich gewtˀ sint. ✳ und hant sich ✳ die vorgenanden her Joh̄s Giel, ✳ und Uͦlr₎, sin bruͦdˀ, vˀzigen
fùr sich selben ✳ und fùr ir erben ✳ und sunderlich fùr fron Elsbethen, Chuͦnr₎ von Wartense elichen wirtin, ir swestˀ aller der
rechtunge, ✳ vorderūge ✳ und ansprache, so si ✳ oder jeman ander ze ir wegen nach den nachgeschriben guͤtˀn ✳ mit allen den
rechtē, so dar zuͦ gehoͤrt, ✳ und dù selben guͤtˀ alle untz her komen sint, ✳ jemˀ dekein wise moͤchten gewīnen ✳ mit gerichten,
geistlichen ✳ oder weltlichen, ✳ ald mit dekeinen andnˀ sachen, ✳ so jeman vinden ✳ oder erdenken kan.✳ oͧch hant her Joh̄s
und Uͦlr₎, die Gieln, globt mit guͦtē tˀwen un̄ bindēt ir erben vesteclich her zuͦ ✳ der nachgeschriben guͤtˀ ✳ aller ✳ mit
allen den rechten, so dar zuͦ gehoͤrt ✳ und untz her dar zuͦ gehoͤrt hāt, ✳ fûr fri, ledig eigen wêr ze sinne ✳ der vorgeschriben ebtischin ✳ und ✳ ✳ des conventes ✳ des klostˀs ze Kûngsvelt, ✳ nach rechte an allen stetten, ✳ wo ✳ odˀ wāne man sin
bedarf, ✳ vor geistlichen ✳ und vor weltlichen gerichten. ✳ dis sint die guͤtˀ, so her Joh̄s Giel ✳ und Uͦlrich, sin bruͤder,
vˀkoͧft hant als vorgeschriben stat: ✳ an dem ersten zwey guͤtˀ ze Rininkon, ✳ der eines Uͦlr₎ Guͦtheils ✳ und das andˀ
Ruͦdolf von Hallewile bûwet, ✳ und der selben guͤtˀn jetwedˀs einen mûtte kˀnen, ✳ zehen viertel roggen, ✳ sechs mûtte
habnˀ, ✳ ein swin, das vier und nùn schillinge Zûrichˀ pfēninge gelten sol, ✳ zwey herbsthuͤnr, ✳ ein vasnacht huͦn ✳ und ze
ostˀn drissig eiier jerlich giltet. ✳ aber ein guͦt ze Humikon, das Richentze vor dem kilchof ze Humikon bûwet, ✳ und
driie mûtte kˀnen, ✳ driie mùtte habnˀ, ✳ zwey herbsthuͤnr, ✳ ein vasnacht huͦn ✳ und drissig eiier jerlich giltet. ✳ ✳ aber ein
guͦt ze Humikon, ✳ da von Joh̄s Obnanus ✳ git ✳ zwen mûtte kˀnen, ✳ zwen mûtte habnˀ, ✳ zwey herbsthuͤnr, ✳ ein vasnacht huͦn
und zwentzig eiier. ✳ aber vier garten ze Brugge ✳ hinder dem kilchof uf dem graben, ✳ da von Adelheit Weberin
git siben schilling pfēninge, ✳ aber ✳ ✳ Ùbeldal ze Brugge git zwên schillinge von einem garten ✳ der hinder sinem
huse gelegen ist. ✳ aber hnˀ Bˀch̄t sûne von Mûlinon, ✳ eines rittˀs, ✳ Egli und sin bruͦdˀ, ✳ gebent achtzehen pfēning von
einer hofstat. ✳ aber ab dem huse, ✳ so Wˀnher Vogt hat, gebent Eby Metzier und Vˀena von Wile, ✳ driie schilling.
aber ab Metzinen Weberin hus, einen schilling, ✳ abˀ ab Lintwurms hus, nûn pfēning ✳ und ab dem huse, ✳ das
ze Brugge nidˀnt der linden in dem kilchof gelegen ist, ✳ nùn pfēninge. ✳ es hant oͧch her Joh̄s Giel ✳ und Uͦlr₎
Giel, sin bruͦdˀ, die vorgeschriben guͤtˀ, ✳ nûtze ✳ und zinse, ✳ so dar zuͦ gehoͤrent ✳ und untz her zuͦ ir jeclichem gehoͤrt
hat, vˀkoͧffet mit dem rechte, daz twinge und bān halber der kleinen gerichten ze Rininkon, die si und ir vordnˀ
untz her gehebt und bracht hant, ✳ der vorgen̄̄ ebtischin ✳ und dem klostˀ ze Kùngsvelt ✳ von hinnenhin ✳ mit disem
koͧffe jemˀ mˀe volgen sùln, ✳ ane alle widˀrede ✳ und gantzlich âne alle ansprâche. ✳ ✳ und hier ubˀ ze einem warē
urkûnde der vorgeschriben dinge, ✳ wan wir diz alles horten und sahen, ✳ so haben wir ze einˀ gezùgnisse ✳ durh
beider teilen bette willen ✳ unser stat insigel offenlich an disen brief gehenket. ✳ dis geschach Zùrich ✳ an dem
nechsten donrstag von sant Vincencien tag, ✳ do von gotz gebûrt waren drûcehen hundtˀ ✳ und vierztig jar
und dar nach in dem sechsten jare. ✳ unser des rates namen sint: her Heinr₎ Bibˀ, ✳ her Ruͤdgˀ Maness, rittˀe, ✳
Eberhart Mûller, ✳ Jacob Mûller, ✳ Ruͤdgˀ Brûn, ✳ Frid̄ Stagel, ✳ Jacob Marschal, ✳ Petˀ Stagel, ✳ Heinr₎ Eppli, ✳ Ruͤdgˀ Vink, ✳
Heinr₎ Swˀter, ✳ Joh̄s Hentsch, der jungˀ, ✳ und Philips Sigbot. ✳ so sint der zunftmeistˀ namen: ✳ Heinr₎ Steinˀ, ✳ Heinr₎
Tengˀ, ✳ Joh̄s Sprengo, ✳ Joh̄s Dietheln, ✳ Bˀch̄t Wekˀ, ✳ Heinr₎ Wechsler, ✳ Uͦlr₎ Kùlwangˀ, ✳ Uͦlr₎ Issinkon, ✳ Heinr₎ Graser, ✳
Joh̄s Neftembach, ✳ Joh̄s Tescheler, ✳ Ruͦd̄ Grave, ✳ und Chuͦnr₎ Wagner, burgˀe, ✳ und wir, her Joh̄s Giel
und Uͦlr₎ Giel, sin bruͦdˀ, vˀgehen offenlich ✳ des vorgeschriben koͧffes, ✳ der vˀtegunge ✳ und aller der stucken, ✳ so
vor an disem brieve geschriben stât, ✳ und loben mit guͦten tˀwen fûr uns und fûr unser erben ✳ wider disem
selben koͧffe niemˀ ze tuͦnne ✳ mit gerichten, geistlichen ✳ noch weltlichen, ✳ noch mit enkeinen andnˀ sachen, ✳ wan alles
das wâr, ✳ veste ✳ und stête ze haltēne, ✳ so vor under der stat von Zùrich ✳ insigel vˀschriben stât, ✳ und daruber ze einer wâren ✳ und ewiger sicherheit, ✳ so hat unser jetwedˀ sin eigen insigel zuͦ der burgˀ von
Zùrich insigel an disen brief offenlich gehenket, ✳ an dem tag und in dem jar, als vorgeschriben stat. ✳